
Par izmaiņām Dzīvokļu komisijas sastāvā

Atbilstoši Ādažu novada pašvaldības domes 26.10.2023. saistošajiem noteikumiem Nr. 33/2023 “Par dzīvokļu izīrēšanas kārtību zemas īres maksas dzīvojamās mājās Ādažu novada pašvaldībā” (turpmāk – Noteikumi), tiem piekritīgus iesniegumus izskata un lēmumus pieņem pašvaldības domes izveidota Dzīvokļu komisija.
Ar pašvaldības domes 29.01.2026. lēmumu Nr. 29 “Par Ādažu novada pašvaldības Dzīvokļu komisiju” Dzīvokļu komisijas sastāvā ievēlēti: domes priekšsēdētāja vietnieks pašvaldības funkciju jautājumos Jānis Vaivads, Juridiskās un iepirkumu nodaļas vadītājas vietniece Ilona Gotharde, Nekustamā īpašuma nodaļas vadītāja Diāna Čūriška, Ādažu novada sociālā dienesta vadītāja Sintija Vītola un Attīstības un projektu nodaļas vadītāja Inga Pērkone.
Lai nodrošinātu Dzīvokļu komisijas spēju ievērot normatīvajos aktos noteiktos termiņus iesniegumu izskatīšanai par reģistrēšanu īres reģistrā un lēmumu pieņemšanai, kā arī nodrošinātu komisijas darba nepārtrauktību tās locekļu prombūtnes laikā, ir veicamas izmaiņas komisijas sastāvā.
Pamatojoties uz Pašvaldību likuma 10. panta pirmās daļas 13. punktu, Ādažu novada pašvaldības dome
NOLEMJ:
1. Ievēlēt Ritu SŪNU, Juridiskās un iepirkumu nodaļas vadītāja pienākumu izpildītāju, Dzīvokļu komisijas locekļa amatā.
2. Veikt grozījumu pašvaldības domes 29.01.2026. lēmuma Nr. 29 “Par Ādažu novada pašvaldības Dzīvokļu komisiju” 1.2. punktā un aizstāt I.Gothardes amata nosaukumu “Juridiskās un iepirkumu nodaļas vadītāja vietniece” ar jaunu nosaukumu “Juridiskās un iepirkumu nodaļas vadītāja”.
3. Centrālas pārvaldes Personāla nodaļas vadītājai informēt Valsts ieņēmumu dienestu par grozījumiem Ādažu novada pašvaldības valsts amatpersonu sarakstā likuma “Par interešu konflikta novēršanu valsts amatpersonu darbībā” noteiktajā kārtībā.  
4. Pašvaldības izpilddirektoram veikt lēmuma izpildes kontroli.



Pašvaldības domes priekšsēdētājs							G. Miglāns

